ฮวน โรมัน ริเกลเม

ฮวน โรมัน ริเกลเม (, เกิด 24 มิถุนายน 1978) เป็นอดีตนักฟุตบอลอาชีพชาวอาร์เจนตินาและปัจจุบันเป็นประธานสโมสรกลุบอัตเลติโกโบกายูนิออร์ส สโมสรที่เขาใช้เวลาส่วนใหญ่ในการเล่นอาชีพAutoridades on Boca Juniors website, 9 January 2020 เขาได้รับการยกย่องจากนักข่าว ผู้เล่น และโค้ชหลายคนว่าเป็นหนึ่งในเพลย์เมกเกอร์ที่ยิ่งใหญ่ที่สุดตลอดกาล

ริเกลเมเล่นในตำแหน่งกองกลางตั้งแต่ปี 1996 จนถึงปี 2015 โดยเริ่มต้นอาชีพค้าแข้งกับกลุบอัตเลติโกโบกายูนิออร์ส ซึ่งเขาคว้าแชมป์ไปได้ 11 รายการรวมถึงแชมป์ปริเมราดิบิซิออนเดอาร์เฆนตินา 5 สมัย แชมป์โกปาลิเบร์ตาโดเรส 3 สมัย และแชมป์อินเตอร์คอนติเนนตัล คัพ 1 สมัย ในปี 2002 เขาย้ายไปเล่นให้กับสโมสรฟุตบอลบาร์เซโลนาของสเปน แต่ช่วงเวลาของเขากับสโมสรนั้นสั้นมากเนื่องจากความสัมพันธ์ที่ไม่ค่อยดีกับลูวี ฟัน คาล ซึ่งเป็นหัวหน้าโค้ชในขณะนั้น ต่อมา ริเกลเมถูกยืมตัวไปเล่นให้กับบิยาร์เรอัล สโมสรคู่แข่งในลาลิกา และสโมสรก็ได้ซื้อตัวเขาไปร่วมทีมแบบถาวรในเวลาต่อมา ริเกลเมได้สร้างผลงานที่โดดเด่นให้กับบิยาร์เรอัล โดยพาทีมคว้าอันดับ 3 ในลาลิกา ฤดูกาล 2004–2005 และพาทีมเข้าสู่รอบรองชนะเลิศยูฟ่าแชมเปียนส์ลีกในฤดูกาลถัดมา ซึ่งเป็นครั้งแรกในประวัติศาสตร์ของสโมสร

ริเกลเมย้ายกลับมาที่โบคา จูเนียร์สในปี 2007 ด้วยสัญญายืมตัว ซึ่งเขาคว้าแชมป์โกปาลิเบร์ตาโดเรสได้อีกครั้ง และจบฤดูกาลด้วยการเป็นดาวซัลโวและผู้เล่นทรงคุณค่าของการแข่งขัน

 อ้างอิง 

หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวอาร์เจนตินา
หมวดหมู่:นักฟุตบอลชายทีมชาติอาร์เจนตินา
หมวดหมู่:กองกลางฟุตบอลชาย
หมวดหมู่:ผู้เล่นกลุบอัตเลติโกโบกายูนิออร์ส
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นในปริเมราดิบิซิออนเดอาร์เฆนตินา
หมวดหมู่:ผู้เล่นในลาลิกา